Document ID: 32006D0717

KOMISSION PÄÄTÖS,
tehty 4 päivänä syyskuuta 2006,
viininviljelyalojen perustutkimusten tulosten siirtoa koneellisesti luettavaan muotoon koskevista standardikoodista ja -säännöistä
(tiedoksiannettu numerolla K(2006) 3881)
(Kodifioitu toisinto)
(2006/717/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viininviljelyaloja koskevien tilastotietojen keruusta 5 päivänä helmikuuta 1979 annetun neuvoston asetuksen (ETY) N:o 357/79 (1) ja erityisesti sen 4 artiklan 2 ja 4 kohdan sekä 6 artiklan 7 kohdan,
sekä katsoo seuraavaa:
(1)
Viininviljelyalojen perustutkimusten tulosten siirtoa koneellisesti luettavaan muotoon koskevista standardikoodista ja -säännöistä 17 päivänä toukokuuta 1979 tehtyä komission päätöstä 79/491/ETY (2) on muutettu useita kertoja ja huomattavilta osilta (3). Sen vuoksi olisi selkeyden ja järkeistämisen takia kodifioitava mainittu päätös.
(2)
Asetuksessa (ETY) N:o 357/79 säädetään, että jäsenvaltioiden on toimitettava komissiolle viininviljelyaloja koskevien perustutkimusten yhteydessä kerätyt tiedot maantieteellisten yksikköjen mukaan eritellyn taulukko-ohjelman mukaisesti ja että nämä yksiköt on vahvistettava mainitun asetuksen 8 artiklassa säädettyä menettelyä noudattaen, toisin sanoen komission päätöksellä pysyvän maataloustilastokomitean annettua lausuntonsa.
(3)
Jäsenvaltioiden, jotka käsittelevät viininviljelyaloja koskevat tutkimustulokset tietokoneella, on toimitettava nämä tulokset koneellisesti luettavassa muodossa. Koodit tutkimustulosten toimittamiseksi on myös vahvistettava asetuksen (ETY) N:o 357/79 8 artiklassa säädetyn menettelyn mukaisesti.
(4)
Tässä päätöksessä määrätyt toimenpiteet ovat pysyvän maataloustilastokomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Koneellisesti luettavat välineet, joita tietojen keruun tulokset tietokoneella käsittelevien jäsenvaltioiden on käytettävä asetuksen (ETY) N:o 357/79 2 artiklassa tarkoitettujen tietojen toimittamiseen, ovat magneettinauhoja.
2 artikla
Standardikoodien ja -sääntöjen, jotka koskevat asetuksen (ETY) N:o 357/79 2 artiklassa tarkoitettujen tietojen siirtoa magneettinauhalle, on oltava tämän päätöksen liitteiden I, II ja III kuvausten mukaiset.
3 artikla
Kumotaan päätös 79/491/ETY.
Viittauksia kumottuun päätökseen pidetään viittauksina tähän päätökseen liitteessä V olevan vastaavuustaulukon mukaisesti.
4 artikla
Tämä päätös on osoitettu kaikille jäsenvaltioille.
Tehty Brysselissä 4 päivänä syyskuuta 2006.

Labels: 12
15
6